පෞද්ගලික ඉඩමක ඇවිදින මංතීරුවක් සකස් කිරීම තමාටද ප්‍රශ්නයක් බව ඉඩම් හා සංචාරක අමාත්‍ය ජෝන් අමරතුංග ප්‍රකාශ කළා.කඩා දැමුණු වත්තල - මාබෝලේ ඇවිදින මංතීරුව සම්බන්ධයෙන් අද කොළඹ දී විශේෂ මාධ්‍ය හමුවක් කැදවමින් අමාත්‍යවරයා මේ බව කියා සිටියා.ප්‍රදේශයේ ජනතාවගේ ඉල්ලීමකට අනුව අදාළ මංතීරුව අසලින් මාර්ගයක් ඉදිකිරීම සඳහා කටයුතු කිරීමේදී මෙම මංතීරුව ඉවත් කෙරුණද අඩි 33 ක් දක්වා මාර්ගය පුළුල් කර මහජනතාවට ඇවිදයාමේ හැකියාව සහිතව එය යළි සකස් කරන බවයි ඔහු කියා සිටියේ.මෙම මංතීරුව සකස් කර ඇත්තේ ගැසට් කිරීමකින් තොරව නිසා මාර්ගය ඉදිකිරීමේදී රජයේ මුදල් භාවිත නොකරන බව අමාත්‍යවරයා කියා සිටියා.